

**Hévíz Város Önkormányzat**

**Képviselő-testületének**

**2014. április 29-ei**

**rendes nyilvános üléséről**

**jegyzőkönyv**

**Önkormányzati rendeletek: Képviselő-testületi határozatok:**

**19/2014. (IV. 29.) 126, 127, 128, 129, 130, 131, 132,**

**20/2014. (IV. 29.) 133, 134, 135, 136, 137, 138, 139,**

**21/2014. (IV. 29.) 140, 141, 142, 143, 144, 145, 146,**

**22/2014. (IV. 29.) 147, 148, 149/2014. (IV. 29.)**

**Hévíz Város Önkormányzat**

Szám: SZO/98-9/2014.



##

## J E G Y Z Ő K Ö N Y V

**Készült:** Hévíz Város Önkormányzat Képviselő-testületének 2014. április 29-én (kedden) 14:00 órai kezdettel megtartott rendes nyilvános üléséről

**Az ülés helye:** Hévíz Kossuth Lajos utca 1., Polgármesteri Hivatal első emeleti tárgyalója, a szavazás szavazógép használata nélkül, kézfelemeléssel történt

**A képviselő-testület jelen lévő tagjai**: Papp Gáborpolgármester

 Kepli József János alpolgármester

 Fisli István képviselő

Füzesi Lászlóné képviselő

 Gelencsér Béla képviselő

 Gelencsér János képviselő

 Naszádos Antal képviselő

**Távolmaradását bejelentette:**  -

**Tanácskozási joggal meghívottak**: dr. Tüske Róbert jegyző

 Babics Tamás osztályvezető

 Bediné Makra Anikó osztályvezető

 Szánti Éva Rita osztályvezető

**Tanácskozási joggal meghívottak napirendhez:**

Benkő Attila Hévíz-Balaton Airport Kft. ügyvezető

Karsádi György városi főépítész

Fehérváry Katalin VeszprémBer Zrt. közbeszerzési irodavezető

Laczkó Mária GAMESZ vezető

Lukácsné Horváth Julianna Teréz Anya Szociális Integrált Intézmény mb vezetője

Szabó Béla belső ellenőr

**Jegyzőkönyvvezető:** Lajkó Erzsébet testületi ügyintéző

**I**.

## NAPIRENDEK TÁRGYALÁSA ELŐTT

**Papp Gábor polgármester:** Köszöntötte a Képviselő-testület tagjait, az ülés résztvevőit. Megállapította, hogy a képviselő-testület rendes nyilvános ülésén a képviselő-testület 7 tagjából 7 fő jelen van, az ülést határozatképesnek nyilvánította és megnyitotta.

Javasolta a „Hévízi Sportkör sportpályák pályázatához tulajdonosi hozzájárulás és önrész biztosítása ” című előterjesztés napirendre történő felvételét.

Ezt követően ismertette, majd szavazásra bocsátotta az elhangzott kiegészítéssel a napirendi javaslatokat.

A képviselő-testület egyhangúlag, 7 igen szavazattal az ülés napirendi pontjait az alábbiak szerint állapította meg:

**Napirendek:**

1. Jelentés a lejárt határidejű határozatok végrehajtásáról, képviselői bejelentésekre tett intézkedések eredményéről.

Beszámoló a két ülés között történt fontosabb eseményéről

Előadó: Papp Gábor polgármester

1. Beszámoló Hévíz város polgármestere átruházott hatáskörben hozott döntéseiről

Előadó: Papp Gábor polgármester

1. Beszámoló Hévíz Város Önkormányzat 2013. évi gazdálkodásáról, pénz maradvány megállapítása

Előadó: Papp Gábor polgármester

1. Hévíz Város Önkormányzat 2014. évi költségvetéséről szóló 2/2014. (II. 12.) önkormányzati rendelet módosítása

Előadó: Papp Gábor polgármester

1. Rendeletalkotás a szociális szolgáltatásokról és a személyes gondoskodást nyújtó gyermekjóléti ellátásokról

Előadó: Papp Gábor polgármester

1. Vagyongazdálkodásról szóló önkormányzati rendelet szabályozásának felülvizsgálata

Előadó: Papp Gábor polgármester

1. Jelentés az Önkormányzat és felügyelete alá tartozó költségvetési szervek belső ellenőrzéséről, a 2013. évi folyamatba épített előzetes és utólagos vezetői ellenőrzés (FEUVE) működéséről

Előadó: Papp Gábor polgármester

1. Hévízi Polgármesteri Hivatal Szervezeti és Működési Szabályzatának módosítása

Előadó: Papp Gábor polgármester

1. A „Korok és Borok – Tematikus Sétaút Hévíz Egregy városrészében” c. projekt keretében bemutató épület építési munkálatainak kivitelezése tárgyban közbeszerzési eljárás megindítása

Előadó: Papp Gábor polgármester

1. Önkormányzati gépjármű vagyonátadás a Polgármesteri Hivatalnak

Előadó: Papp Gábor polgármester

1. Központi ügyelet létrehozásának előkészítése, Együttműködési (feladat-ellátási) Megállapodás jóváhagyása

Előadó: Papp Gábor polgármester

1. Hévíz Város Településfejlesztési Koncepciójának és Szerkezeti Tervének felülvizsgálatára kötött szerződés felülvizsgálata. (Hotel Európa területi átminősítési ügye)

Előadó: Papp Gábor polgármester

1. A hévízi 1552/10 hrsz-ú ingatlan térítésmentes felajánlása az Önkormányzat részére

Előadó: Papp Gábor polgármester

1. A Búzakalász u. 1566/7 hrsz.-ú,  közút területének leadott ingatlan szabályozási terv szerinti telekalakítása és ingatlanrész visszajuttatása

Előadó: Papp Gábor polgármester

1. ZALAISPA Zrt. által végzett közszolgáltatás 2014. évi díjkompenzációja

Előadó: Papp Gábor polgármester

1. Hévíz TDM Egyesület 2014. I. negyedévi elszámolása

Előadó: Papp Gábor polgármester

1. Hévízi Sportkör 2014. I. negyedévi elszámolása

Előadó: Papp Gábor polgármester

1. Hévízi Turisztikai Nonprofit Kft. 2013. évi beszámolója, mandátum létrehozása

Előadó: Papp Gábor polgármester

1. Együttműködési megállapodás a Heim Pál Alapítvánnyal

Előadó: Papp Gábor polgármester

1. Negyedéves beszámoló a Hévíz-Balaton Airport Kft. likvid helyzetéről

Előadó: Papp Gábor polgármester

1. Beszámoló a Teréz Anya Szociális Integrált Intézmény 2013. évi munkájáról

Előadó: Papp Gábor polgármester

1. Beszámoló a társulások működéséről

Előadó: Papp Gábor polgármester

1. Jutalomkeret megállapítása és kifizetésének engedélyezése

Előadó: Papp Gábor polgármester

1. Javaslattétel a Posta nyitvatartási idejére

Előadó: Papp Gábor polgármester

1. Hévízi Sportkör sportpályák pályázatához tulajdonosi hozzájárulás és önrész biztosítása

Előadó: Papp Gábor polgármester

1. Interpellációk, kérdések, bejelentések

**II.**

**NAPIRENDEK TÁRGYALÁSA**

1. **Jelentés a lejárt határidejű határozatok végrehajtásáról, képviselői bejelentésekre tett intézkedések eredményéről (SZO/79-4/2014.)**

**Beszámoló a két ülés között történt fontosabb eseményéről (PMK/49-4/2014.)**

Előadó: Papp Gábor polgármester

**Papp Gábor polgármester:** A napirend keretén belül bejelentette, hogy a képviselő-testület ülését követően a Hévíz-Balaton Airport – Prága charter járatról szóló szerződés egyeztető tárgyalására és aláírására utazik Kepli József János alpolgármesterrel Prágába. A külföldi kiküldetéshez szükséges a képviselő-testület engedélyezése. Elmondta azt is, hogy a tárgyaláson részt vesz Benkő Attila a Hévíz-Balaton Airport Kft. ügyvezetője, Palkó Lajos, a Magyar Turizmus Zrt. munkatársa, valamint a csehországi CSSZA légitársaság.

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát azzal a kiegészítéssel, hogy a Képviselő-testület engedélyezi Papp Gábor polgármester és Kepli József János alpolgármester előterjesztés szerinti Prágai külföldi kiküldetését.

A képviselő-testület 7 igen szavazattal, egyhangúlag, az alábbi határozatot hozta:

 **Hévíz Város Önkormányzat Képviselő-testülete**

**126/2014. (IV. 29.) határozata**

1. Hévíz Város Önkormányzat Képviselő-testülete a 25/2014. (II. 4.), az 58/2014. (II. 25.), a 68/2014. (II. 25.), a 69/2014. (II. 25.), a 77/2014. (III. 12.), a 78/2014. (III. 12.), a 81/2014. (III. 26.), a 82/2014. (III. 26.), a 83/2014. (III. 26.), a 84/2014. (III. 26.), a 85/2014. (III. 26.), a 87/2014. (III. 26.), a 88/2014. (III. 26.), a 89/2014. (III. 26.), a 90/2014. (III. 26.) a 92/2014. (III. 26.), a 93/2014. (III. 26.), a 96/2014. (III. 26.), a 97/2014. (III. 26.), a 98/2014. (III. 26.) a 103/2014. (IV. 10.), és a 124/2014. (IV. 10.) határozata a számú lejárt határidejű határozatok végrehajtásáról szóló jelentést elfogadja.
2. A Képviselő-testület a 354/2013. (XII.19.) számú KT. határozatban megszabott határidőt 2014. augusztus 31-re módosítja.
3. A Képviselő-testület a 360/2013. (XII.19.) számú KT határozatban megszabott határidőt 2014. május 27-re módosítja.
4. A Képviselő-testület a két ülés között történt fontosabb eseményekről és a képviselői bejelentésekre tett intézkedések eredményéről szóló beszámolót elfogadja.
5. A Képviselő-testület engedélyezi Papp Gábor polgármester és Kepli József János alpolgármester előterjesztés szerinti Prágai külföldi kiküldetését.
6. **Beszámoló Hévíz város polgármestere átruházott hatáskörben hozott döntéseiről (SZO/80-4/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**127/2014. (IV. 29.) határozata**

Hévíz Város Önkormányzata Képviselő-testülete az átruházott hatáskörben hozott döntésekről szóló beszámolót elfogadja.

1. **Beszámoló Hévíz Város Önkormányzat 2013. évi gazdálkodásáról, pénz maradvány megállapítása (KGO/23-36/2014.)**

Előadó: Papp Gábor polgármester

**Bediné Makra Anikó osztályvezető:** A napirenddel kapcsolatosan elmondta, szerepel a zárszámadási rendeletben a táblázatokban az egyszerűsített mérleg, beszámoló, illetve pénzforgalmi jelentés. Mivel a jogszabály már nem teszi kötelezővé ezek megjelentetését, a rendeletből ki kell emelni, ezért a sorszámok változnak. Az új számviteli átállás miatt pénzmaradvány még megállapításra került, mivel 2013. december állapotnak megfelelően kell az Önkormányzatnak az egész évi gazdálkodását bemutatni. Január 1-től viszont a kormányrendelet hatályon kívül lett helyezve, nincs pénzmaradvány.

Ezért a rendeletben rendelkezni kell arról, hogy ami korábban pénzmaradvány volt, az már nem létezik, un. költségvetési maradvány van. Megjegyezte, a Pénzügyi és Ügyrendi Bizottság ülésén a bizottság úgy foglalt állást, hogy mivel nem nagy összegről van szó, az intézmények pénzmaradványa befizetésre kerül az önkormányzatnak annál is inkább, mivel a 2014. évi költségvetésben a források úgy lettek megtervezve, hogy az egész évi működésüket biztosítsa. Így a költségvetési maradvánnyal nem kell a feladatok ellátásához számolni.

**Naszádos Antal képviselő:** Megjegyezte, hogy az iparűzési adó mértéke 2013. évben nem változott, 2 %, de a befolyt adó összege 77.915.000,- Ft-tal csökkent. Megkérdezte, miért?

**Bediné Makra Anikó osztályvezető:**Válaszában elmondta, azért csökkent az iparűzési adó, mivel kiesett a 76-77 millió forint bevétel a kórház átalakulása miatt.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta az előterjesztéshez rendelet tervezetét.

A képviselő-testület 6 igen szavazattal, 1 tartózkodás szavazattal megalkotta a következő önkormányzati rendeletet:

**Hévíz Város Önkormányzat Képviselő-testülete**

**19/2014. (IV. 29.) önkormányzati rendelete**

**Hévíz Város Önkormányzat 2013. évi gazdálkodásának zárszámadásáról**

(A rendelet hiteles szövege a jegyzőkönyv 1. számú mellékletét képezi)

1. **Hévíz Város Önkormányzat 2014. évi költségvetéséről szóló 2/2014. (II. 12.) önkormányzati rendelet módosítása (KGO/201-8/2014.)**

Előadó: Papp Gábor polgármester

**Papp Gábor polgármester:** Ismertette, hogy a bizottságok az előterjesztés rendelet-tervezetében foglaltak elfogadását javasolták a Képviselő-testület számára.

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta az előterjesztéshez rendelet tervezetét.

A képviselő-testület 6 igen szavazattal, 1 tartózkodás szavazattal megalkotta a következő önkormányzati rendeletet:

**Hévíz Város Önkormányzat Képviselő-testülete**

**20/2014. (IV. 29.) önkormányzati rendelete**

**Hévíz Város Önkormányzat 2014. évi költségvetéséről szóló**

**2/2014. (II.12.) önkormányzati rendelet módosításáról**

(A rendelet hiteles szövege a jegyzőkönyv 2. számú mellékletét képezi)

1. **Rendeletalkotás a szociális szolgáltatásokról és a személyes gondoskodást nyújtó gyermekjóléti ellátásokról (HTO/677-3/2014.)**

Előadó: Papp Gábor polgármester

**Fisli István képviselő:** Megkérdezte, hogy a szociálpolitikai kerekasztalban részvevők köre megváltozott? Működött-e vagy csak elvi síkon létezett és ha igen, milyen munkát végzett, mivel személyesen is érintett?

**Szánti Éva Rita osztályvezető:** Válaszában elmondta, a szociálpolitikai kerekasztal működött, évente egy alkalommal tartotta ülését. Jelenleg a rendelet módosításával a mellékletében kerül pontosításra, hogy kik lesznek a tagjai.

**Fisli István képviselő:** Megkérdezte, beszámolási kötelezettsége van?

**Szánti Éva Rita osztályvezető:** Elmondta, a korábbi években kistérségi szinten működött, és mivel megszűnt a kistérség, az Önkormányzatnak kell majd tájékoztatást adnia.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta az előterjesztéshez rendelet tervezetét.

A képviselő-testület 7 igen szavazattal, egyhangúlag megalkotta a következő önkormányzati rendeletet:

**Hévíz Város Önkormányzat Képviselő-testülete**

**21/2014. (IV. 29.) önkormányzati rendelete**

**A szociális szolgáltatásokról és a személyes gondoskodást nyújtó gyermekjóléti**

**ellátásokról**

(A rendelet hiteles szövege a jegyzőkönyv 3. számú mellékletét képezi)

1. **Vagyongazdálkodásról szóló önkormányzati rendelet szabályozásának felülvizsgálata (SZO/184-1/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta elsőként az előterjesztés rendelet tervezetét.

A képviselő-testület 7 igen szavazattal, egyhangúlag megalkotta a következő önkormányzati rendeletet:

**Hévíz Város Önkormányzat Képviselő-testülete**

**22/2014. (IV. 29.) önkormányzati rendelete**

**a vagyongazdálkodásról**

(A rendelet hiteles szövege a jegyzőkönyv 4. számú mellékletét képezi)

Ezt követően Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**128/2014. (IV. 29.) határozata**

Hévíz Város Önkormányzat Képviselő-testülete az előterjesztésben előadottakkal kapcsolatban felkéri Hévíz Város Polgármesterét Papp Gábort személyes egyeztetés lefolytatására az ingatlanokra vonatkozóan, melynek elsődleges célja a valós önkormányzati vagyoni helyzet megállapítása, és a tulajdoni viszonyok rendezése.

Felelős: Papp Gábor polgármester

Határidő: 2014. augusztus 31.

1. **Jelentés az Önkormányzat és felügyelete alá tartozó költségvetési szervek belső ellenőrzéséről, a 2013. évi folyamatba épített előzetes és utólagos vezetői ellenőrzés (FEUVE) működéséről (KGO/215-1/2014.)**

Előadó: Papp Gábor polgármester

**Szabó Béla belső ellenőr:** Hozzászólásában a tavalyi év munkájával kapcsolatosan ismertette, három elemzés lett végrehajtva, az érintettekkel részletesen egyeztetve lett és megértették, elfogadták a javaslatokat. Az előterjesztés egy rövid kivonata a vizsgálatoknak. Elmondta, a normatívát nézték a tavalyi évben az intézmények körében, valamint a GAMESZ beszerzési eljárását tekintette át, valamint a Hivatal leltározási tevékenységére is sor került. Rendkívüli intézkedésre okot nem talált. Tájékoztatásként elmondta azt is, hogy az Állami Számvevőszék a területén két településen hajtott végre vizsgálatot, országos szinten 58 településen. Sok esetben kritikát fogalmaztak meg, melyet saját értékelésében konstatált és a továbbiakban ezekre fokozott figyelmet fordít. Elmondta azt is, hogy a belső ellenőrzési kézikönyv felülvizsgálatra és módosításra került, észrevételezést nem jelzett a Kormányhivatal, az elfogadásra került. Végül megjegyezte, az idei év első negyedévben szintén a normatívát vizsgálta és az új szerkezet szerint megállapításra kerültek a megfelelő mutatószámok.

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**129/2014. (IV. 29.) határozata**

1. Hévíz Város Önkormányzat Képviselő-testülete az Önkormányzat és felügyelete alá tartozó költségvetési szervek a 2013. évi éves belső ellenőrzésről és a folyamatba épített előzetes és utólagos vezetői ellenőrzés működéséről szóló jelentést elfogadja.
2. A Képviselő-testület felkéri a jegyzőt, hogy az ellenőrzések tapasztalatairól a költségvetési intézmények vezetőit tájékoztassa.

Felelős**:** Dr. Tüske Róbert jegyző

Határidő:2014. május 31.

1. **Hévízi Polgármesteri Hivatal Szervezeti és Működési Szabályzatának módosítása (SZO/83-5/2014.)**

Előadó: Papp Gábor polgármester

**Papp Gábor polgármester:** A napirenddel kapcsolatosan ismertette, hogy a Polgármesteri Hivatal által ellátott feladatok folyamatosan változnak, egyrészt a jogszabályok módosulása, másrészt feladatszervezési okokból. A pénztárosi munkakör további fenntartása nem indokolt, a munkakör ellátása belső átszervezéssel, feladatátcsoportosítással megoldható. Elmondta azt is, hogy a hivatali postázási feladatok, azok pontossága és terjedelme miatt nagyobb figyelmet igényelnek a jelenleginél, így e feladatok ellátáshoz szükséges egy postázó munkakör létrehozása 4 órás jogviszonyban.

**Naszádos Antal képviselő:** Megjegyezte, hogy a 3. számú mellékletben a hivatali munkakörök jegyzékénél nem szerepel a városi főépítész.

**Papp Gábor polgármester:** Elmondta, mivel a városi főépítész nem köztisztviselő, a törvény alapján vállalkozóként láthatja el a feladatot. Ezért nem szerepel a hivatal létszámában.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**130/2014. (IV. 30.) határozata**

**Normatív határozat:** Hévízi Polgármesteri Hivatal Szervezeti és Működési Szabályzatának módosítása

Hévíz Város Önkormányzat Képviselő-testülete a 323/2012*.* (XII.20.) számú határozatával jóváhagyott Hévízi Polgármesteri Hivatal Szervezeti és Működési Szabályzatát (a továbbiakban: SZMSZ) a következők szerint módosítja:

1. Az SZMSZ 6. pont (1) bekezdése helyébe a következő rendelkezés lép:

*„6. A hivatal belső szervezeti egységeinek engedélyezett létszáma és feladatai*

1. *A hivatal belső szervezeti egységeinek engedélyezett létszáma:*

|  |  |
| --- | --- |
|  *Megnevezés:* |  *Engedélyezett létszám (fő):* |
|  *Jegyző* |  *1* |
|  *Aljegyző* |  *1* |
|  *Hatósági Osztály* |  *12 (11 köztisztviselő 1 munkavállaló* |
|  *Közgazdasági Osztály* |  *8* |
|  *Polgármesteri Kabinet* |  *13 (7 köztisztviselő 6 munkavállaló)*  |
|  *Szervezési és Jogi Osztály* |  *4* |
|  *Városfejlesztési Osztály* |  *9* |
|  *Polgármesteri Hivatal összesen* |  *48* |
|  *ebből köztisztviselő* |  *41* |
|  *és munkavállaló* |  *7* |

1. Az SZMSZ 3. melléklet: a hivatali munkakörök jegyzéke helyébe a határozat 1. melléklete lép.
2. Az SZMSZ 4. melléklet: A hivatal vagyonnyilatkozat-tételi kötelezettséggel járó munkakörei helyébe a határozat 2. melléklete lép.
3. Az SZMSZ módosítása 2014. május 1-én lép hatályba.

Felelős: Papp Gábor polgármester

 dr. Tüske Róbert jegyző

Határidő: 2014. május 1.

1. **A „Korok és Borok – Tematikus Sétaút Hévíz Egregy városrészében” c. projekt keretében bemutató épület építési munkálatainak kivitelezése tárgyban közbeszerzési eljárás megindítása (PMK/1-37/2014.)**

Előadó: Papp Gábor polgármester

Meghívott: Kiss Szabolcs igazgató h.

**Gelencsér Béla képviselő:** Megkérdezte, mikor kezdik meg az épület építési munkálatait?

**Fehérváry Katalin VeszprémBe**r **Zrt. közbeszerzési irodavezető**: Elmondta, a szerződéskötésre június 10-én kerülhet sor.

**Papp Gábor polgármester:** Megjegyezte, ez azt jelenti, hogy a munkaterület átadását követően indulhat a munka és a teljes projekt 2015. júliusáig kell befejezni.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**131/2014. (IV. 29.) határozata**

1. Hévíz Város Önkormányzat Képviselő-testülete a NYDOP-2.1.1/F-12-2012-0018 azonosító számú Korok és Borok- Tematikus sétaút Hévíz Egregy városrészében c. projektben bemutató épület építési munkálatainak kivitelezése tárgyú közbeszerzési eljárásának előterjesztés szerinti dokumentumait a VESZPRÉMBER Zrt., mint a hivatkozott projekt közbeszerzési szakértője által összeállított formájában és tartalmát illetően megismerte és azokat jóváhagyja.
2. A képviselő-testület, mint döntéshozó által jóváhagyott dokumentumok a következők:
3. melléklet: Felelősségi rend (Tartalmazza az eljárásba bevonandó személyeket, a beszerzési stratégiát, a meghívandók körét és az eljárás határidőit.)
4. melléklet: Ajánlati felhívás
5. melléklet: Ajánlati dokumentáció
6. A közbeszerzési eljárás döntési javaslatát a bíráló bizottság és a megbízott megfelelő indokolással köteles a Képviselő-testület, mint döntéshozó elé terjeszteni a felelősségi rend szerinti határidőben.

Felelős: Papp Gábor polgármester

Határidő: azonnal és a felelősségi rend szerint

1. **Önkormányzati gépjármű vagyonátadás a Polgármesteri Hivatalnak (KGO/220-1/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**132/2014. (IV. 29.) határozata**

1. Hévíz Város Önkormányzat Képviselő-testülete engedélyezi a Hévíz Város Önkormányzat vagyonában nyilvántartott két gépkocsi, egy Volkswagen Passat ( frsz.: BIT 869) és egy Ford Turneo 2.2L (frsz.: LEZ 800) Hévízi Polgármesteri Hivatal vagyonába történő átadását.
2. A Képviselő-testület felhatalmazza a polgármestert, hogy a vagyonátadási megállapodást aláírja.

Felelős Papp Gábor polgármester

Határidő: 2014. május 15.

1. A Képviselő-testület felkéri a jegyzőt, hogy a vagyonátadásra vonatkozó megállapodást készítse el.

Felelős: dr. Tüske Róbert jegyző

Határidő: 2014. május 10.

1. **Központi ügyelet létrehozásának előkészítése, Együttműködési (feladat-ellátási) Megállapodás jóváhagyása (HTO/1104-3/2014.)**

Előadó: Papp Gábor polgármester

Meghívott: Lukácsné Horváth Julianna mb. intézményvezető

**Papp Gábor polgármester:** A napirenddel kapcsolatosan arról tájékoztatta a jelenlévőket, hogy a központi ügyelet kivitelezési munkái készen vannak, a bútorbeszerzés folyamatban van. Szakmai egyeztetéseket kell még lefolytatni és július 1. az átadás határideje.

**Gelencsér Béla képviselő:** Megkérdezte, a gépkocsivezető marad?

**Papp Gábor polgármester:** Válaszában elmondta, három gépkocsivezető lesz. Jelenleg a központi ügyelet egyik célja, hogy egy helyszínen, a törvényi előírásnak megfelelően működjön. Véleménye szerint az átalakítással a város infrastrukturális és törvényi szempontból maximumot tudja teljesíteni, és szakmai szinten is a maximumot várja el. Az ügyeletben résztvevőkkel a tárgyalások elkezdődtek.

**Naszádos Antal képviselő:** Az előterjesztés 8. pontjával kapcsolatosan megkérdezte, mit jelent az, hogy a saját háziorvosi gazdasági társaságával ügyelhet?

**Papp Gábor polgármester:** Válaszában elmondta, a háziorvosi rendszerben a praxisok egészségügyi cég, kft., Bt. kezében vannak.

A város szerződést köt az orvosokkal az ügyeleti rendszer ellátására. Ha egy orvos az ügyeletét tovább adja, törvényileg szabályos, megvalósítható, ezt az önkormányzat nem akadályozhatja meg.

**Laczkó Mária GAMESZ vezető:** Az elhangzottakhoz csatlakozva elmondta, a városnak hat orvossal van szerződése, ha valaki a feladat ellátásában akadályoztatva van, akkor az orvosnak magának kell megfelelő szaktudású orvost maga helyett állítani. Mivel nagyon elfoglaltak, kevés ügyeletet tudnak vállalni, az utóbbi időben egymást helyettesíteni már nem tudják. Megjegyezte, az ügyeleti helyek többször meghirdetésre kerültek, de ilyen ügyeleti óradíjakra nincs jelentkező.

**Papp Gábor polgármester:** Elmondta, jelenleg a városban 2.800,- Ft az ügyeleti óradíj, míg a szomszédos településeken 4.000,- Ft körül mozog. Véleménye szerint, mivel szakmailag is elvárásai lesznek az ügyeleti ellátással kapcsolatosan a városnak, emelni kell az óradíjat. Megjegyezte azt is, hogy számos panasz, szakmai jellegű kritika érkezik az Önkormányzathoz az ügyelettel kapcsolatosan, melyet a jövőben ki kell küszöbölni.

**Laczkó Mária GAMESZ vezető:** Utalt rá, hogy a helyi háziorvosok többet vállalnak ügyeletbe, mint ami a törvényi előírás, elmarasztalni nem lehet őket.

**Gelencsér Béla képviselő:** Megkérdezte, hol fizetnek 4.000,- Ft ügyeleti óradíjat?

**Laczkó Mária GAMESZ vezető:** Zalaegerszegen és Zalaszentgróton is.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés első határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**133/2014. (IV. 30.) határozata**

**Normatív határozat címe:** Központi ügyelet létrehozásának előkészítése, Együttműködési (feladat-ellátási) Megállapodás jóváhagyása

1. Hévíz Város Önkormányzat Képviselő-testülete Hévíz, Alsópáhok, Felsőpáhok, Nemesbük és Zalaköveskút közigazgatási területén az egészségügyi alapellátás ügyeleti ellátására kötött együttműködési megállapodást 2014. június 30. napjával, közös megegyezéssel megszünteti.

Felelős: Papp Gábor polgármester

Határidő**:** 2014. június 30.

1. A Képviselő-testület felkéri a a polgármestert, hogy a 6303 szakmai kóddal felnőtt és gyermek (vegyes) háziorvosi ellátás egészségügyi szakmára és szakmán belül nyújtott tevékenységekre ügyeleti formában kiadott működési engedély visszavonását kérelmezze a Zala Megyei Kormányhivatal Keszthelyi Járási Hivatal Járási Népegészségügyi Intézeténél 2014. június 30. napjával.

Felelős: Papp Gábor polgármester

Határidő**:** 2014. június 30.

Papp Gábor polgármester szavazásra bocsátotta a csatolt előterjesztés második határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**134/2014. (IV. 30.) határozata**

**Normatív határozat címe:** Központi ügyelet létrehozásának előkészítése, Együttműködési (feladat-ellátási) Megállapodás jóváhagyása

1. Hévíz Város Önkormányzat Képviselő-testülete az előterjesztés 1. melléklete szerint jóváhagyja a központi ügyeleti ellátásra vonatkozó Együttműködési (feladat-ellátási) Megállapodást 2014. július 1. hatállyal határozatlan időre.
2. A Képviselő-testület felhatalmazza a polgármestert a megállapodás aláírására.

Felelős**:** Papp Gábor polgármester

Határidő**:** azonnal

A polgármester szavazásra bocsátotta a csatolt előterjesztés harmadik határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**135/2014. (IV. 30.) határozata**

**Normatív határozat címe:** Központi ügyelet létrehozásának előkészítése, Együttműködési (feladat-ellátási) Megállapodás jóváhagyása

1. Hévíz Város Önkormányzat Képviselő-testülete a központi ügyeleti ellátás szolgáltatójaként a Teréz Anya Szociális Integrált Intézményt 8380 Hévíz, Szent András utca 11/a. (a továbbiakban: TASZII) jelöli ki.
2. A Képviselő-testület felhívja a TASZII intézményvezetőjét, hogy a központi orvosi ügyeleti közös diszpécserszolgálat feladatainak ellátására vonatkozó együttműködési megállapodást az Országos Mentőszolgálattal határozatlan időre kösse meg.

Felelős: Lukácsné Horváth Julianna megbízott intézményvezető

Határidő: azonnal

1. A Képviselő-testület felhívja a TASZII intézményvezetőjét, hogy a Szakmai együttműködési megállapodást az Országos Mentőszolgálattal és a Keszthelyi Városi Kórházzal közösen határozatlan időre kösse meg.

Felelős**:** Lukácsné Horváth Julianna megbízott intézményvezető

Határidő**:** azonnal

1. A Képviselő-testület felhívja a TASZII intézményvezetőjét, hogy veszélyes hulladék elszállítására vonatkozóan kössön szerződést a Keszthelyi Városi Kórházzal határozatlan időre.

Felelős**:** Lukácsné Horváth Julianna megbízott intézményvezető

Határidő**:** azonnal

1. A Képviselő-testület felhívja a TASZII intézményvezetőjét, a 4601 szakmakódú központi ügyelet működésére vonatkozó kérelmet annak szükséges mellékleteivel együtt nyújtsa be Zala Megyei Kormányhivatal Keszthelyi Járási Hivatal Járási Népegészségügyi Intézetéhez.

Felelős**:** Lukácsné Horváth Julianna megbízott intézményvezető

Határidő**:** azonnal

1. A Képviselő-testület felhívja a TASZII intézményvezetőjét, az Országos Egészségbiztosítási Pénztárral a központi ügyeleti ellátásra vonatkozó finanszírozási szerződést kösse meg.

Felelős: Lukácsné Horváth Julianna megbízott intézményvezető

Határidő: 2014. május 30.

1. **Hévíz Város Településfejlesztési Koncepciójának és Szerkezeti Tervének** **felülvizsgálatára kötött szerződés felülvizsgálata. (Hotel Európa területi átminősítési ügye) (VFO/388-1/2014.)**

Előadó: Papp Gábor polgármester

**Papp Gábor polgármester:** Elsőként említést tett arról, hogy a Hévízi Szobakiadók Szövetsége a napirenddel kapcsolatosan javaslattal élt, mely a Helyi Építési Szabályzat kifüggesztésekor, a véleményezési eljárás alkalmával kerül figyelembe vételre és megválaszolásra.

**Naszádos Antal képviselő:** A napirenddel kapcsolatosan arról beszélt, hogy a „pénz beszél” jeligével soron kívül gyorsított menetben egy terület átminősítése soron kívül megtörténik, míg egy hévízi család két évig várt, hogy építési engedélyt kapjon. Azt mondta, pénzért mindent meg lehet tenni, gyorsan módosításra kerül a szabályzat, nem számít, hogy 29 parkoló elveszik. Hivatkozott a 68/2014. (II. 25.) határozatra, melyben az az indoklás van, hogy több időt igényel a szabályozás helyi építési módosítása, az egyik ráér, de most ebben az esetben soron kívül intézkedünk. Véleménye szerint ez nem helyes.

**Papp Gábor polgármester:** Az elhangzottakat követően egy-két fogalomzavar tisztázásaképp elmondta, a helyi építési szabályzat változtatása tavalyi évben azzal kezdődött el, hogy a bejövő információk alapján melyek azok a területek a város építészeti, fejlesztési szempontjából, ahol a régi, elavult szabályokat módosítani lehet. Elmondta, az elmúlt ciklusokban egyetlen változtatás sem történt, ha csak nem öncélúan. Itt jegyezte meg és utalt rá, hogy a városban ekkor ingatlanok lettek átminősítve, kiosztva, eladva, a pénzért mindent lehet kategóriába sorolva. Ismertette, hogy időközben a szóban forgó cég jelezte már hogy egy módosítást szeretnének végrehajtani, mivel az elmúlt ciklusokban történhettek olyan építkezések, melyek egy 30 %-os besorolású ingatlannál megengedtek 60-70 %-os beépítettségű megvalósítást. Megkérdezte, ezek hogyan történhettek? Emlékeztette Naszádos képviselő urat arra is, hogy tud olyan konkrét példákat, melyek ugyancsak az ő alpolgármesteri, képviselői tisztségének idején a városban botrányos szinten történtek meg. Megjegyezte, ezekről is lehetne beszélni, mivel fontos kérdésekről van szó. Visszatérve a jelen esethez elmondta, a kérdésről a képviselő-testület már többször tárgyalt, az ingatlan tulajdonos cég beadott egy kérelmet, melynek az anyagi vonzatát nem a városnak kell állnia. Jelenleg még kérdéses, hogy megvalósulhat vagy sem, a döntés nem a képviselő-testületen múlik, a szakmai és jogi utakat végig kell járni. Naszádos képviselő úrnak azt a kijelentést, hogy pénzért mindent meg lehet tenni, egyértelműen visszautasítja.

**Karsádi György városi főépítész:** A félreértések elkerülése végett el kívánta mondani, hogy a 10 éves felülvizsgálat 2013. novemberében kezdődött el. A tervezőirodával a szerződést megkötötte az Önkormányzat. I. ütemben a tanulmányok elvégzését kell elvégezni, a szerkezeti terv elfogadását követően pedig a II. ütemnek a rész és szabályozási terv megváltoztatása lesz a témája. Jelenleg az I. ütem befejeződött. Elmondta, időközben jelentkezett a cég konkrét igénnyel, hogy szeretné átminősíttetni a területet, valamint a Jókai utcában üzletházat szeretne építeni. Ehhez szükséges lenne a terület megvásárlása. Hangsúlyozta, soronkívüliségről szó sincs. A plusz munkát megfinanszírozzák, és a tervezésbe szeretnének becsatlakozik. Elmondta azt is, hogy a jelenlegi állapot, ami az előző ciklusokban jött létre, közel 50 %-os beépítettség van, mikor csak 30 %-ot lehetett volna csak beépíteni. Most tisztázni kellene, átminősíteni a területet úgy, hogy a mostani viszonyok megfeleljenek a törvényes előírásoknak. Végül rámutatott arra, hogy a szükséges hatóságok és önkormányzatok hozzájárulását követően lehet csak a kérdésben további döntéseket hozni.

**Papp Gábor polgármester:** Megjegyezte, bárki ilyen jellegű kéréssel, kérelemmel fordul az Önkormányzathoz**,** a törvényes és szakmai utat betartva jár el az Önkormányzat**.**

**Naszádos Antal képviselő:** Reagálva az elhangzottakra, kijelentette, hogy a mai napig ki mer menni az utcára és szembe mer nézni mindenkivel, mert ha véleményt nyilvánít az mögött sok lakossági észrevétel van, a lakosság nevében mondja el az észrevételeket. Elmondta azt is, hogy az együttműködési megállapodásban leírtakból következtet arra, hogy olyan gyorsított eljárás lesz, amit mindenki megkérdőjelez, miért intézkedik ilyen gyorsan az Önkormányzat.

**Papp Gábor polgármester**: Egyetért azzal, hogy képviselő úr a lakosság észrevételeit, véleményét közvetíti, de azzal, hogy a leírt szöveget hogyan értelmezi, azzal nem kíván vitatkozni. Megjegyezte, a városi főépítész által elmondottak helytállóak.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 6 igen szavazattal, 1 nem szavazattal az alábbi határozatot hozta:

**Hévíz Város Önkormányzat Képviselő-testülete**

**136/2014. (IV. 29.) határozata**

1. Hévíz Város Önkormányzat Képviselő-testülete az előterjesztés mellékletét képező tervezői szerződéseket és együttműködési szerződést megismerte, azokat jóváhagyja. Felhatalmazza a polgármestert, hogy az okiratokat aláírja.

Felelős: Papp Gábor polgármester

Határidő: azonnal

1. A Képviselő-testület felkéri a főépítészt, hogy a megkötött szerződésekben foglaltak alapján a folyamatos munkavégzéshez szükséges feltételeket biztosítsa.

Felelős: Karsádi György főépítész

Határidő: folyamatos

1. **A hévízi 1552/10 hrsz-ú ingatlan térítésmentes felajánlása az Önkormányzat részére (SZO/270-2/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**137/2014. (IV. 29.) határozata**

1. Hévíz Város Önkormányzat Képviselő-testülete Szabó Ervin és Szabóné Prádli Andrea tulajdonában lévő Hévíz 1552/10 hrsz-ú ingatlan ajándékozás keretében történő ingyenes önkormányzati tulajdonba való felajánlását elfogadja.

1. A Képviselő-testület felhatalmazza a polgármestert az ajándékozási szerződés előkészítése és ellenjegyzése tárgyában ügyvéd megbízására, továbbá az elkészült ajándékozási szerződés aláírására.
2. Az üggyel kapcsolatos valamennyi költséget az Önkormányzat visel.

Felelős: Papp Gábor polgármester

Határidő: 2014. június 30.

1. **A Búzakalász u. 1566/7 hrsz.-ú,  közút területének leadott ingatlan szabályozási terv szerinti telekalakítása és ingatlanrész visszajuttatása (VFO/163-5/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**138/2014. (IV. 30.) határozata**

**Normatív határozat címe:** Varga Sándor és Vargáné Fehér Zsuzsanna Búzakalász u. 1566/7 hrsz.-ú,  közút területének leadott ingatlan szabályozási terv szerinti telekalakítása és ingatlanrész visszajuttatása

Hévíz Város Önkormányzat Képviselő-testülete Varga Sándor és Vargáné Fehér Zsuzsanna Hévíz, Kodály Z. u. 21. szám alatti lakosok kérelmével - a hévízi 1566/7 és hrsz.-ú ingatlan Szabályozási Terv szerinti rendezésével - elviekben egyetért, elrendeli a kérdés megvizsgálását és a lehetséges döntés kidolgozását.

Felelős: Papp Gábor polgármester

Határidő: 2014. május 31.

1. **ZALAISPA Zrt. által végzett közszolgáltatás 2014. évi díjkompenzációja (VFO/309-4/2014.)**

Előadó: Papp Gábor polgármester

**Papp Gábor polgármester:** Elmondta, hogy a közszolgáltatási szerződésben rögzítettek szerint az önkormányzatnak díjkompenzáció megfizetési kötelezettsége van, ami a díjkedvezmények és a tényleges közszolgáltatási díjak különbségéből keletkezik. A díjkompenzáció megfizetési kötelezettségeinek az önkormányzat 2014. évre benyújtott díjtételek erejéig eleget tesz. Erre fedezet a 2014. évi költségvetésben biztosított.

**Babics Tamás osztályvezető:** Hozzászólásában elmondta, hogy a Zalaispa Zrt. a 2014. évre vonatkozó önkormányzati kompenzációk tárgyú levelében a díjkompenzációkon túl a rezsicsökkentésből származó bevételkiesések kompenzálására 2013. év második felétől figyelembe vett, és 2014. évre kalkulált további összegek megfizetését kéri, mely semmilyen módon nem támogatható.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**139/2014. (IV. 29.) határozata**

1. Hévíz Város Önkormányzat Képviselő-testülete a Zalaispa Zrt. 2014. évre vonatkozó díjkompenzációs kötelezettségét a felek között létrejött Hulladékgazdálkodási Közszolgáltatási Szerződés V/5. pontja alapján az alábbi tartalommal elfogadja:

|  |  |
| --- | --- |
|  | Bruttó Ft |
| Lakossági díjkompenzáció kalkulált összege | 9.390.380 |
| A 4,2 %-os törvényben engedett mértékű díjemelés elmaradásából adódó díjkülönbözet kalkuláció | 3.397.481 |
| Felügyeleti díjkalkuláció | 811.403 |
| Kalkulált lerakási díj | 12.065.000 |
| Összesen: | 25.664.264 |

1. Az Önkormányzat a Zalaispa Zrt. által kért a rezsicsökkentésből keletkező bevételkiesés díjkompenzáció megfizetésére vonatkozó kérelmét nem támogatja.
2. A képviselő-testület felhatalmazza a polgármestert a 2014. évre vonatkozó díjkompenzációról szóló külön megállapodás aláírására.

Felelős: Papp Gábor polgármester

Határidő: 2014. május 31.

1. **Hévíz TDM Egyesület 2014. I. negyedévi elszámolása (KGO/45-11/2014.)**

Előadó: Papp Gábor polgármester

**Naszádos Antal képviselő:** Az előterjesztésben szereplő táblázattal kapcsolatosan megjegyezte, hogy a táblázat alatti szövegben az van, hogy a Nyugat-dunántúli Regionális Fejlesztési Ügynökségnek visszafizetett 705.447,- Ft elszámolását akkor javasolja elfogadásra, ha ehhez a szükséges bizonylatokat az Egyesület becsatolja és közben a táblázatban is szerepel a 705.447,- Ft. Megkérdezte, akkor elfogadjuk vagy sem?

**Bediné Makra Anikó osztályvezető:** Válaszában utalt rá, ennek az összegnek a levonásával, azaz 15.693.865,- Ft összegben javasolja az elszámolás elfogadását az előterjesztés.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**140/2014. (IV. 29.) határozata**

1. Hévíz Város Önkormányzat Képviselő-testülete a Hévízi Turisztikai Desztinációs Menedzsment Egyesület részére 2014. évben biztosított támogatás első negyedévi elszámolást 15.693.865,- Ft összegben elfogadja.
2. A Képviselő-testület felkéri a polgármestert, hogy a döntésről a Hévízi Turisztikai Desztinációs Menedzsment Egyesületet értesítse az előterjesztésben rögzítetteknek megfelelően, valamint felhatalmazza a Polgármestert a második negyedévi támogatás utalására..

 Felelős: Papp Gábor polgármester

 Határidő: 2014. május 15.

1. **Hévízi Sportkör 2014. I. negyedévi elszámolása (KGO/78-7/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**141/2014. (IV. 29.) határozata**

1. Hévíz Város Önkormányzat Képviselő-testülete a Hévízi Sportkör részére 2014. évben biztosított első negyedévi támogatás elszámolását, működési támogatásnál 15.774.159,- Ft összegben a TAO pályázathoz biztosított önrész elszámolását 1.346.758,- Ft összegben fogadja el.
2. A Képviselő-testület felkéri a polgármestert, hogy a döntésről a Hévízi Sportkört értesítse.

 Felelős: Papp Gábor polgármester

 Határidő: 2014. május 15.

1. **Hévízi Turisztikai Nonprofit Kft. 2013. évi beszámolója, mandátum létrehozása (SZO/132-6/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**142/2014. (IV. 29.) határozata**

Hévíz Város Önkormányzat Képviselő-testülete javasolja, és igennel szavaz arra, hogy a Taggyűlés jóváhagyja az ülésen a következő napirendi pontok megtárgyalását:

1. A Hévízi Turisztikai Nonprofit Kft 2013. évi beszámolójának megvitatása, elfogadása

2. A Hévízi Turisztikai Nonprofit Kft 2014. évi üzleti terve módosításának megvitatása, elfogadása

3. Egyéb ügyek

 Álláspontok előadása a Társaság törzstőkéje emelésének kérdésében

 1. *számú napirendhez:*

A Képviselő-testület javasolja, és igennel szavaz arra, hogy a Taggyűlés jóváhagyja a Társaság 2013. évi beszámolóját.

*2. számú napirendhez:*

A Képviselő-testület javasolja, és igennel szavaz arra, hogy a Taggyűlés jóváhagyja a Társaság 2014. évi üzleti tervének módosítását.

*3. számú napirendhez:*

A Képviselő-testület azt követően alakítja ki álláspontját, miután a tulajdonostársak a taggyűlésen nyilatkoznak a törzstőke emelés arányainak kérdéséről.

Felelős: Papp Gábor polgármester

Határidő: 2014. május 20.

1. **Együttműködési megállapodás a Heim Pál Alapítvánnyal (PMK/122-1/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**143/2014. (IV. 29.) határozata**

Hévíz Város Önkormányzat Képviselő-testülete felhatalmazza a polgármestert az előterjesztés mellékleteként csatolt együttműködési dokumentum alapján együttműködési szerződés előkészíttetésére, valamint annak aláírására.

Felelős: Papp Gábor polgármester

Határidő: azonnal

1. **Negyedéves beszámoló a Hévíz-Balaton Airport Kft. likvid helyzetéről (KGO/140-11/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 6 igen szavazattal, 1 nem szavazattal az alábbi határozatot hozta:

**Hévíz Város Önkormányzat Képviselő-testülete**

**144/2014. (IV. 29.) határozata**

**(mely a Hévíz-Balaton Airport Kft 13/2014. (IV. 29.) számú alapítói határozatának minősül)**

Hévíz Város Önkormányzat Képviselő-testülete a Hévíz-Balaton Airport Kft működéséről szóló beszámolót elfogadta.

Felelős: Papp Gábor polgármester

Határidő: 2014. május 10.

1. **Beszámoló a Teréz Anya Szociális Integrált Intézmény 2013. évi munkájáról (HTO/1148-1/2014.)**

Előadó: Papp Gábor polgármester

**Papp Gábor polgármester:** Ismertette a Közoktatási, Szociális és Sport Bizottság állásfoglalását, melyben az előterjesztés határozati javaslatában foglaltak elfogadását egyhangúlag javasolja a Képviselő-testület számára, azzal a kiegészítéssel, hogy a Dr. Moll Károly Orvos Emlékére Közhasznú Alapítvánnyal történő együttműködést, valamint a Teréz Anya Szociális Integrált Intézmény támogatása céljából alapítvány létrehozásának lehetőségét vizsgálják meg.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát a Közoktatási, Szociális és Sport Bizottság javaslatával kiegészítve.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**145/2014. (IV. 29.) határozata**

1. Hévíz Város Önkormányzat Képviselő-testülete a szociális igazgatásról és a szociális ellátásokról szóló 1993. évi III. törvény 92/B. § (1) bekezdés d) pontja alapján a Teréz Anya Szociális Integrált Intézmény 2013. évi szakmai munkájáról készített megbízott intézményvezetői beszámolót elfogadja.
2. A Képviselő-testület felkéri az intézményvezetőt, hogy vizsgálja felül a Teréz Anya Szociális Integrált Intézmény és a dr. Moll Károly Orvos Emlékére Alapítvány együttműködését, és erről tájékoztassa a képviselő-testületet.

Felelős: Lukácsné Horváth Julianna mb. intézményvezető

Határidő: 2014. június 30.

1. A Képviselő-testület felkéri a polgármestert, hogy dolgoztassa ki egy alapítvány koncepcióját és alapító dokumentumait, amelynek alapítója Hévíz Város Önkormányzat, az alapítvány célja pedig a szociális terület fejlesztése, fenntartása céljára alapítói vagyon rendelése, adományok fogadása.

Felelős: Papp Gábor polgármester

Határidő: 2014. június 30.

1. **Beszámoló a társulások működéséről (KGO/84-12/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**146/2014. (IV. 29.) határozata**

Hévíz Város Önkormányzat Képviselő-testülete a társulások működéséről szóló beszámolókat elfogadja.

Felelős: Papp Gábor polgármester

Határidő: 2014. április 29.

1. **Jutalomkeret megállapítása és kifizetésének engedélyezése (KGO/219-1/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**147/2014. (IV. 29.) határozata**

1. Hévíz Város Önkormányzat Képviselő-testülete az intézmények, a Polgármesteri Hivatal és Önkormányzati dolgozók részére az 1. számú melléklet szerint többlet-jutalomkeretet biztosít. A jutalom fedezete előirányzat átcsoportosítással a céltartalékban rendelkezésre álló 60.000 e Ft-os önkormányzati kinevezett dolgozók és közalkalmazottak juttatásai terhére történik.
2. A Képviselő-testület engedélyezi, hogy az Önkormányzatnál, Polgármesteri Hivatalnál és az intézményeknél a leszervezésre kerülő jutalomkeretet, a munkáltatói jogkört gyakorlók, a dolgozók jutalmazására felhasználhassák.
3. A Képviselő-testület felkéri a jegyzőt és az intézmények vezetőit, hogy a Polgármesteri Hivatal és az intézmény részére átadott jutalomkeretet az elvégzett munka teljesítménye és minősége alapján ossza ki a dolgozóknak.

Felelős: dr. Tüske Róbert jegyző

 Fisli István elnök Óvodafenntartó Társulás Hévíz

 Laczkó Mária intézményvezető

 Hermann Katalin mb. igazgató

 Lukácsné Horváth Julianna mb. intézményvezető

Határidő: 2014. június 30.

1. A Képviselő-testület felkéri a polgármestert, hogy a jóváhagyott és leszervezésre kerülő jutalomkeretről az intézmények vezetőit értesítse.

Felelős: Papp Gábor polgármester

Határidő: 2014. május 15.

1. A Képviselő-testület Papp Gábor polgármester részére 2014. évben végzett munkája alapján három havi illetményének megfelelő összegű jutalmat állapít meg.

Felelős: Gelencsér János Pénzügyi és Turisztikai Bizottsági elnöke

 dr. Tüske Róbert jegyző

Határidő: 2014. május 31.

1. A Képviselő-testület Kepli József János foglalkoztatási jogviszonyban álló alpolgármesternek, 2014. évben végzett munkája alapján, kettő és félhavi illetményének megfelelő összegű jutalmat állapít meg.

Felelős: Papp Gábor polgármester

Határidő: 2014. május 31.

1. A Képviselő-testület a települési képviselők részére, másfél havi tiszteletdíjuknak megfelelő összegű külön tiszteletdíj kifizetését rendeli el.

Felelős: Papp Gábor polgármester

Határidő: 2014. május 31.

1. A Képviselő-testület felkéri a jegyzőt, hogy Hévíz Város Önkormányzata 2014. évi költségvetéséről szóló 2/2014. (II.12.) önkormányzati rendelet módosítására irányuló rendelet-tervezet kidolgozásáról gondoskodjon*.*

Felelős: dr. Tüske Róbert jegyző

Határidő: 2014. június 30.

1. **Javaslattétel a Posta nyitvatartási idejére (PMK/125-1/2014.)**

Előadó: Papp Gábor polgármester

**Papp Gábor polgármester:** Ismertette, hogy az előterjesztés határozati javaslata két alternatívát tartalmaz.

**Gelencsér Béla képviselő:** A határozati javaslatban a posta meghosszabbított nyitva tartására a pénteki napot javasolta, de kérte, hogy keressék a megoldást arra, hogy a hét minden munkanapján hosszabb nyitva tartással működjön a posta.

**Papp Gábor polgármester:** Az elhangzottak alapján a határozati javaslat kiegészítését oly módon javasolta, hogy heti egy alkalommal történő nyitva tartási idő hosszabbítására 8.00-18.00 óráig történő nyitva tartásra a pénteki napot javasolja a képviselő-testület és az 1. pont szerinti hosszabbított nyitva tartáson felül továbbra is kezdeményezi, hogy a hét több napján is üzemeljen a Hévízi Posta hosszabbított nyitva tartással.

A napirenddel kapcsolatosan több kérdés, hozzászólás nem hangzott el, Papp Gábor polgármester szavazásra bocsátotta az elhangzott módosítással és kiegészítéssel a határozati javaslatot.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**148/2014. (IV. 29.) határozata**

1. Hévíz Város Önkormányzat Képviselő-testülete elfogadja a Magyar Posta Zrt. Nyugat-magyarországi Területi Igazgatósága által javasolt heti egy alkalommal történő nyitva tartási idő hosszabbítására tett javaslatot, a 8.00-18.00 óráig történő nyitva tartásra a pénteki napot javasolja.
2. A Képviselő-testület az 1. pont szerinti hosszabbított nyitva tartáson felül továbbra is kezdeményezi, hogy a hét több napján is üzemeljen a Hévízi Posta hosszabbított nyitva tartással.
3. A Képviselő-testület felkéri a polgármestert, hogy a Magyar Posta Zrt. Nyugat-magyarországi Területi Igazgatóságával a további szükséges tárgyalásokat folytassa le.

 Felelős: Papp Gábor polgármester

 Határidő: azonnal

1. **Hévízi Sportkör sportpályák pályázatához tulajdonosi hozzájárulás és önrész biztosítása (SZO/291-1/2014.)**

Előadó: Papp Gábor polgármester

A napirenddel kapcsolatosan kérdés, hozzászólás nem hangzott el, Papp Gábor polgármester szavazásra bocsátotta a csatolt előterjesztés határozati javaslatát.

A képviselő-testület 7 igen szavazattal, egyhangúlag, az alábbi határozatot hozta:

**Hévíz Város Önkormányzat Képviselő-testülete**

**149/2014. (IV. 29.) határozata**

1. Hévíz Város Önkormányzat Képviselő-testülete támogatja, hogy a Hévízi Sportkör részt vegyen a Társasági Adókedvezmény igénylésében, amely sporttámogatással kapcsolatos célokra használható fel.
2. A Képviselő-testület támogatja, hogy az önkormányzat együttműködjön a Hévízi Sportkörrel a Pályázat megvalósításában, végrehajtásában és fenntartásában.
3. A Képviselő-testület kötelezettséget vállal, hogy a Hévízi Sportkör által benyújtott a Társasági Adókedvezmény sporttámogatással kapcsolatos igényléshez a projekt önerejét biztosítja. Az önerő a 2/2014.(II.12) önkormányzati rendelet 1/7 számú melléklet céltartalékok, egyéb felhalmozási tartalék terhére valósul meg. Az önerő összértéke: bruttó 22.130.858.- Ft. A Képviselő-testület a vállalt kötelezettség összegét a Hévízi Sportkörnek a pályázat megvalósítási feltételeinek megfelelően biztosítja.
4. Tornacsarnok tervezése a Hévíz 022/53. hrsz-ú ingatlanon (Hosszúföldek): bruttó 19.907.000.- Ft, támogatás 13.934.900.- Ft, önerő 5.972.100.- Ft.
5. Sportkör (labdarúgás) tárgyi eszközbeszerzése bruttó 4.988.950.- Ft, melyből a támogatás összege 3.492.265.- Ft, az önerő 1.496.685.- Ft
6. Sportkör (labdarúgás) utánpótlás-nevelés költségei összesen 47.418.825.- Ft, ebből támogatás 42.676.942.- Ft, önerő 4.741.883.- Ft
7. Sportkör (labdarúgás) személyi ráfordítások: összesen 11.664.000.- Ft, ebből támogatás 5.832.000.- Ft, önerő 5.832.000.- Ft
8. Sportkör (kézilabda) tárgyi eszközbeszerzése bruttó 6.172.200.- Ft, melyből a támogatás összege 4.320.540.- Ft, az önerő 1.851.660.- Ft
9. Sportkör (kézilabda) utánpótlás-nevelés költségei összesen 22.365.300.- Ft, ebből támogatás 20.128.770.- Ft, önerő 2.236.530.- Ft

Felelős: Papp Gábor polgármester

Határidő: 2014. december 31.

1. A Képviselő-testület felhatalmazza a polgármestert a szükséges szerződések és megállapodások aláírására, engedélyek beszerzésére, nyilatkozatok megtételére.

Felelős: Papp Gábor polgármester

Határidő: 2014. október 30.

1. A Képviselő-testülete felkéri a jegyzőt arra, hogy készíttesse elő a költségvetés szükséges módosításait.

Felelős: dr. Tüske Róbert jegyző

Határidő: 2014. május 30.

1. **Interpellációk, kérdések, bejelentések**

**Füzesi Lászlóné képviselő:** Elmondta, panasszal fordultak hozzá a Móricz Zs. u. 11. és a Kisfaludy u. 2. szám alatti telkek szomszédos ingatlan tulajdonosai, hogy rendezetlenek, elhanyagoltak a telkek. Kérte az intézkedést.

**Papp Gábor polgármester:** Megjegyezte, az intézkedések folyamatosak.

**Gelencsér Béla képviselő:** A műfüves futballpályával kapcsolatosan jelezték felé, hogy du. 18:00 órakor még a reflektor világítás be van kapcsolva. Kérte az intézkedést, az erre való odafigyelést.

**Papp Gábor polgármester:** Megjegyezte, a pályafenntartók felé jelezzük az észrevételt.

**Fisli István képviselő:** Megkérdezte, a Festetics Városok Találkozója mikor kerül megrendezésre, mivel a programtervben nem látta?

**Papp Gábor polgármester:** Válaszként elmondta, a rendezvénnyel kapcsolatosan folynak már az egyeztetések.

**Naszádos Antal képviselő:** Felhívta a figyelmet arra, hogy az Alsópáhok felé vezető kerékpárúton a SPAR áruháznál veszélyes a kerékpáros közlekedés a gépkocsi kihajtás miatt, közlekedést segítő tükör kihelyezését javasolta. Ismételten jelezte, hogy a nagyparkolóban az elmúlt héten ismét problémát okozott az iszapréteg és a víz. A városnapi ünnepség közeledtével kérte, hogy a Városháza balkonján lévő növényeket, amennyiben lehet cseréljék le.

**Papp Gábor polgármester:** Válaszában elsőként elmondta, a növények cseréjének előkészületei folyamatban vannak. A kerékpárúttal kapcsolatosan, mivel Alsópáhok területéről van szó, a problémát jelezni fogja az Önkormányzat az illetékeseknek. A nagyparkolóban lévő probléma a csatornarendszer eliszaposodása miatt van.

**Laczkó Mária GAMESZ vezető:** A nagyparkolóban keletkező problémával kapcsolatosan arról beszélt, hogy a gyökérzetet még nem vágták meg, a DRV a múlt héten a gyökérvágó fejjel próbálta a csapadékcsatorna rendszert megtisztítani, de olyan vastag gyökerek vannak már, hogy bele is szorult. A Hotel Carbona leeresztett medence vize okozza a problémát, melyet a nagyparkoló átépítésével együtt lehet majd a csövek cseréjével megoldani. Addig a víz lassított leeresztésével lehetne ezt kiküszöbölni.

**Gelencsér János képviselő:** Kérte, hogy a város csapadékvíz csatorna rendszerének tisztítására, annak karbantartására egy cég megbízásának lehetőségét vizsgálja meg az Önkormányzat.

**Laczkó Mária GAMESZ vezető:** Elmondta, ahol probléma jelentkezik, a feladatokat a GAMESZ kezeli.

**Papp Gábor polgármester:** Megállapította, hogy a probléma adott, meg kell oldani, melyet a csatornarendszer teljes cseréjével lehet majd megvalósítani.

Ezt követően Papp Gábor polgármester megköszönte a részvételt és a képviselő-testület rendes nyilvános ülését 15:20 órakor bezárta.

K.m.f.

dr. Tüske Róbert Papp Gábor

 jegyző polgármester